યુગો યુગો થી શિવ પુત્રી માં નર્મદા ખળ ખળ વહેતી માં રેવા છે.ભગવાન શિવે આખી પૃથ્વીને ભષ્મ કરી દીધેલી પણ ફક્ત અમૃત જેવી ભાગ્યશાળી માં નર્મદા ને બાકી રાખેલી એવો”સંકન્દ પુરાણ ” માં ઉલ્લેખ કરવામાં આવેલો છે.તેવી જ રીતે પ્રલય કાળે આખા જગતનો વિનાશ થયેલો.પણ માં નર્મદાનો વિનાશ થયેલો નથી એવો ” મત્સ્ય પુરાણ” માં ઉલ્લેખ થયેલો છે.માં નર્મદા હિન્દૂ પૌરાણિક ધર્મ નું તીર્થ છે.માં નર્મદા એ શ્રધ્ધાળુઓ દ્વારા નર્મદા સંગમની પરિક્રમા થતી હોય તેવી ભારત ની એકમાત્ર અને પશ્ચિમ ભારતની સૌથી મોટી નદી છે અને અન્ય નદીઓમાં સ્નાન કરવાથી જયારે માં નર્મદા ના દર્શન માત્ર થી પાવન થવાય છે” માં નર્મદા સાગર સંગમ ” ના સામીપ્યને લીધે ભૃગુ કચ્છ ભરૂચ એ ભૃગુતીર્થ તરીકે મહિમા ધરાવે છે.